**VÝBEROVÉ KONANIE NA MIESTO ZAMESTNANCA NA TRVALÝ PRACOVNÝ POMER NA ŠPANIELSKOM VEĽVYSLANECTVE V BRATISLAVE V KATEGÓRII KUCHÁR**

V súlade so znením uznesenia Úradu štátneho tajomníka verejnej správy zo dňa 18. februára 2015, ktorým sa stanovujú kritériá výberu pracovníkov v zahraničí, schvaľuje sa vyhlásenie výberového konania podľa nasledujúcich podmienok:

# PODMIENKY VÝBEROVÉHO KONANIA

1. **Všeobecné podmienky**
   1. Vyhlasuje sa výberové konanie na 1 pracovnú pozíciu v kategórii KUCHÁR.
   2. Pracovná náplň, mzda a iné charakteristiky pracovnej pozície sú uvedené v prílohe I.
   3. Výber kandidátov sa uskutoční prostredníctvom výberového konania podľa hodnotenia, skúšok a bodového ohodnotenia, ktoré sú uvedené v prílohe II.
   4. Po skončení výberového procesu bude na stanovený počet pracovných pozícií s vybratými uchádzačmi, ktorí preukážu splnenie požadovaných kritérií, podpísaná príšlušná pracovná zmluva.
   5. Podmienky výberového konania budú kompletne zverejnené na webovej stránke veľvyslanectva ([https://www.exteriores.gob.es/Embajadas/bratislava/es/Embajada/Paginas/Ofertas-de-empleo.aspx)](http://www.exteriores.gob.es/embajadas/bratislava/es/Paginas/inicio.aspx)n), na nástenke Španielskeho veľvyslanectva v Bratislave (Prepoštská 10, 811 01 Bratislava), na nástenke Španielskej ekonomickej a obchodnej kancelárie v Bratislave (Hviezdoslavovo námestie 15, 811 02 Bratislava) a na nástenke Auly Cervantes v Bratislave (Gondova 2, 811 06 Bratislava), **od 27. júna 2023.**
2. **Požiadavky na uchádzačov**
   1. Záujemcovia o účasť vo výberovom konaní musia k poslednému dňu lehoty na predloženie žiadostí a až do momentu podpísania pracovnej zmluvy spĺňať nasledujúce požiadavky:
      1. Vek: Dosiahnutých 16 rokov a neprekročiť maximálny dôchodkový vek.
      2. Funkčná kompatibilita: Spĺňať kvalifikačné predpoklady a spôsobilosť na výkon úloh zodpovedajúcich pracovnému miestu.
      3. Potvrdenie, že voči uchádzačovi nie je vedené žiadne disciplinárne konanie v rámci verejnej správy alebo ústavných či štatutárnych orgánov samosprávnych krajov, že mu nebola právnym rozhodnutím odňatá spôsobilosť, či už úplne alebo osobitne, na zamestnania alebo verejné funkcie, alebo na výkon funkcií podobných tým, ktoré vykonával v prípadoch, pre ktoré by voči nemu bolo vedené disciplinárne konanie alebo odňatie spôsobilosti. V prípade, že je uchádzač štátnym príslušníkom iného štátu, potvrdenie, že mu nebola odňatá spôsobilosť a nenachádza sa v podobnej situácii, ani mu nebola udelená disciplinárna alebo iná sankcia, ktorá by mu bránila v jeho krajine pracovať vo verejnej správe.

2.2. Uchádzači z krajín, ktoré nie sú členskými krajinami EÚ, musia mať ku dňu ukončenia lehoty na predloženie žiadostí príslušné povolenie na pobyt a prácu na Slovensku. Toto povolenie musí byť platné počas celej doby trvania výkonu práce.

1. **Žiadosti**
   1. Uchádzači, ktorí sa chcú prihlásiť do tohto výberového konania, musia vyplniť tlačivo, ktoré je ako Príloha III súčasťou týchto podmienok a bude k dispozícii na webovej stránke veľvyslanectva ( nástenke veľvyslanectva (Prepoštská 10) a na webovej stránke veľvyslanectva: ([https://www.exteriores.gob.es/Embajadas/bratislava/es/Embajada/Paginas/Ofertas-de-empleo.aspx)](http://www.exteriores.gob.es/embajadas/bratislava/es/Paginas/inicio.aspx)n) a na nástenke Španielskeho veľvyslanectva v Bratislave (Prepoštská 10, 811 01 Bratislava).
   2. Žiadosti sa predkladajú na Španielskom veľvyslanectve, a to spôsobom, ktorý stanovuje platná legislatíva, pričom posledný deň lehoty na predkladanie žiadostí je **7. júl 2023.** Žiadosti musia byť zaslané na adresu:

**Embajada de España en Bratislava**

**Convocatoria COCINERO**

**Prepoštská 10**

**811 01 Bratislava (Slovenská republika).**

Žiadosti sa môžu podať aj elektronicky prostredníctvom Všeobecného elektronického registra Všeobecnej štátnej správy Španielska: <https://administracion.gob.es>.

Žiadosti zaslané poštou musia byť zaregistrované na poštovom úrade v stanovenej lehote a opatrené príslušným odtlačkom vstupnej pečiatky na tlačive žiadosti (Príloha III). Poštová pečiatka ani podací lístok sa nepovažujú za potvrdenie predloženia žiadosti v stanovenej lehote.

V prípade, že bude žiadosť podaná poštou alebo niektorým verejným registrom iným ako registrom Španielskeho veľvyslanectva v Bratislave, odporúčame, aby bola žiadosť predposlaná elektronickou poštou na adresu [emb.bratislava@maec.es](mailto:emb.bratislava@maec.es), vrátane oskenovanej Prílohy III s príslušným odtlačkom vstupnej pečiatky a preukazom totožnosti alebo cestovným pasom.

* 1. K žiadosti je potrebné priložiť:
* Fotokópiu preukazu totožnosti alebo cestovného pasu.
* Životopis uchádzača.
* Sprievodnú dokumentáciu potvrdzujúcu zásluhy, ktoré chce uchádzač, aby boli hodnotené v časti profesijnej praxe.

Nepredloženie žiadosti v stanovenej lehote a náležitej forme (príloha III, preukaz totožnosti a životopis) bude mať za následok vylúčenie uchádzača z výberového konania. Nepredloženie sprievodnej dokumentácie na zhodnotenie profesijnej praxe bude mať za následok iba neohodnotenie časti profesijnej praxe.

* 1. Faktické, materiálne alebo aritmetické chyby, ktoré by sa mohli objaviť v žiadosti, môžu byť opravené z úradnej moci alebo na žiadosť dotknutej osoby.

1. **Prijatie uchádzačov**

4.1. Po uplynutí lehoty na predkladanie žiadostí bude zverejnený zoznam akceptovaných a vylúčených uchádzačov, v abecednom poradí, a s uvedením čísla preukazu totožnosti alebo cestovného pasu, a to vo forme, ktorú stanovuje dodatkové siedme ustanovenie Ústavného zákona 3/2018 z 5. decembra o ochrane osobných údajov a zaručené digitálnych práv. Uvedú sa dôvody vylúčenia a stanoví sa lehota piatich pracovných dní odo dňa nasledujúceho po zverejnení zoznamu, počas ktorej bude možné opraviť chybu, ktorá bola dôvodom na vylúčenie alebo opomenutie. Tento zoznam bude zverejnený na webovej stránke veľvyslanectva ([https://www.exteriores.gob.es/Embajadas/bratislava/es/Embajada/Paginas/Ofertas-de-empleo.aspx)](http://www.exteriores.gob.es/embajadas/bratislava/es/Paginas/inicio.aspx)n) a na nástenke veľvyslanectva (Prepoštská 10, 811 01 Bratislava). Zároveň bude určené miesto, dátum a čas konania prvej časti teoreticko-praktickej skúšky.

4.2. Po uplynutí uvedenej lehoty budú prípadné vzniknuté zmeny zverejnené na rovnakých miestach ako pôvodné informácie.

1. **Výberová komisia**
   1. Výberová komisia tohto výberového konania je uvedená v prílohe IV.
   2. Komisia v súlade s článkom 14 španielskej Ústavy dohliada, aby sa striktne dodržiaval princíp rovnosti príležitostí pre obe pohlavia.

Komisii prináleží posúdenie, overenie a zhodnotenie prípadných incidentov, ktoré by mohli vzniknúť počas skúšok a prípadne prijať náležité opatrenia.

* 1. Členovia výberovej komisie musia odrieknuť účasť v komisii v nasledujúcich prípadoch:
* Ak majú osobný záujem na predmetnej veci alebo na veci, ktorú by mohlo ovplyvniť takéto rozhodnutie. Ak sú konateľom dotknutej spoločnosti alebo subjektu alebo s niektorou zúčastnenou osobou vedú spor.
* Ak sú v manželskom alebo podobnom zväzku či pokrvnom príbuzenskom vzťahu štvrtého stupňa alebo príbuzenskom vzťahu druhého stupňa s ktoroukoľvek zúčastnenou osobou, s konateľmi dotknutého subjektu alebo spoločnosti, ako aj s poradcami, zákonnými zástupcami alebo mandatármi, ktorí by vystupovali v konaní, ako aj ak zdieľajú odbornú kanceláriu alebo sú ich spoločníkmi v poradenstve, zastupovaní alebo mandáte.
* Ak majú dôverný priateľský alebo otvorene nepriateľský vzťah s niektorou z osôb uvedených v predchádzajúcom odseku.
* Ak v predmetnom konaní vystupovali v postavení znalca alebo svedka.
* Ak majú služobný vzťah s fyzickou alebo právnickou osobou priamo zainteresovanou na veci, alebo ak jej v posledných dvocho rokoch poskytovali akékoľvek profesionálne služby, za akýchkoľvek okolností a na akomkoľvek mieste.
  1. Uchádzači zároveň môžu namietnuť členov výberovej komisie, ak nastanú okolnosti uvedené v predchádzajúcom odseku.
  2. Za účelom oznamovania a iných skutočností bude mať výberová komisia sídlo v Bratislave, Prepoštská 10, telefóny +421 (0) 2 5441 5724/26, e-mail: [emb.bratislava@maec.es](mailto:emb.bratislava@maec.es).

**6. Priebeh výberového konania**

* 1. Uchádzači budú pozvaní v jedinom termíne, pričom tí, ktorí sa nedostavia v stanovený deň, budú z konania vylúčení.
  2. Po absolvovaní všetkých častí teoreticko-praktickej skúšky výberová komisia zverejní v mieste alebo miestach konania skúšky a v sídle výberovej komisie a na svojej webovej stránke zoznam uchádzačov, ktorí získali minimálny počet bodov potrebný na absolvovanie skúšky, s uvedením počtu získaných bodov. Zároveň sa uvedie miesto, dátum a čas konania prípadnej ďalšej časti skúšky.
  3. Po absolvovaní teoreticko-praktickej skúšky výberová komisia zverejní v mieste alebo miestach konania skúšky a v sídle výberovej komisie a na svojej webovej stránke zoznam uchádzačov, ktorí získali minimálny počet bodov potrebný na absolvovanie skúšky, s uvedením počtu získaných bodov. Zároveň sa uvedie miesto, dátum a čas konania pohovoru
  4. Po ukončení pohovorov výberová komisia zverejní v mieste alebo miestach konania skúšky, v sídle výberovej komisie a na svojej webovej stránke hodnotenie za profesijnú časť, s uvedením získaného počtu bodov za každú pracovnú skúsenosť, hodnotenie pohovoru, ako aj celkový počet bodov.

Uchádzači budú mať lehotu **piatich pracovných dní** odo dňa nasledujúceho po zverejnení uvedeného zoznamu na predloženie prípadných námietok. Po skončení tejto lehoty výberová komisia zverejní zoznam s definitívnym hodnotením výberového konania.

* 1. Výberová komisia môže kedykoľvek počas výberového procesu požadovať preukázanie totožnosti uchádzačov. Zároveň, ak by mala vedomosť o tom, že niektorý z uchádzačov nespĺňa nejakú požiadavku výberového konania, po vypočutí dotknutého uchádzača môže vyhlasovateľovi výberového konania navrhnúť jeho vylúčenie.

**7. Úspešné absolvovanie výberového konania**

* 1. Po skončení teoreticko-praktickej skúšky a vydokladovaní profesijnej praxe predseda výberovej komisie zašle vyhlasovateľovi výberového konania zoznam uchádzačov, ktorí získali aspoň minimálne hodnotenie potrebné na úspešné absolvovanie výberového konania, zoradený podľa získaného počtu bodov.

Tento zoznam bude zverejnený v mieste výkonu zamestnania, ktoré je predmetom výberového konania, ako aj na prípadných iných miestach. Uchádzači z prvých miest zoznamu, až do celkového počtu pracovných miest, ktoré sú predmetom výberového konania, budú mať lehotu **ôsmich pracovných dní** na predloženie sprievodnej dokumentácie dokladujúcej požiadavky výberového konania.

* 1. Uzatvoriť sa môže len taký počet pracovných zmlúv, ktorý zodpovedá počtu pracovných miest, ktoré sú predmetom výberového konania.
  2. Pokým nebude sformalizovaná pracovná zmluva, uchádzači nemajú nárok na žiadnu finančnú odmenu.
  3. Prijatí uchádzači musia absolvovať 3-mesačnú skúšobnú dobu, počas ktorej budú hodnotení zodpovednou osobou v mieste výkonu práce.
  4. V prípade, že niektorý z uchádzačov nepredloží príslušnú dokumentáciu v stanovenej lehote, nesplní stanovené požiadavky, vzdá sa pracovného miesta alebo jeho hodnotenie počas skúšobnej doby bude nepriaznivé, miesto bude pridelené nasledujúcemu uchádzačovi zo zoznamu uvedeného v bode 7.1.
  5. Pracovný vzťah vyplývajúci z tohto výberového konania sa bude riadiť pracovným právom Slovenskej republiky.

**8. Záverečné ustanovenie**

Proti tomuto výberovému konaniu môže byť podaná námietka pred príslušným orgánom v lehote jedného mesiaca odo dňa nasledujúceho po zverejnení, adresovaná vyhlasovateľovi výberového konania, alebo administratívno-opravný prostriedok v lehote taktiež dvoch mesiacov odo dňa nasledujúceho po zverejnení, adresovaný príslušnému súdnemu orgánu v súlade s ustanoveniami Zákona 39/2015 z 1. októbra o všeobecnom správnom konaní v štátnej správe a Zákona 29/1998 z 13. júla, ktorým sa riadi správne konanie, s poukazom na to, že v prípade podania odvolania nie je možné podať administratívny opravný prostriedok, až dokým nebude výslovne rozhodnuté vo veci odvolania alebo zamietnutia.

V Bratislave, dňa 26. júna 2023.

Podp. Lorea Arribalzaga Ceballos

veľvyslankyňa Španielska

|  |  |  |  |  |
| --- | --- | --- | --- | --- |
| PRÍLOHA I | **ZOZNAM PRACOVNÝCH MIEST** | **Profesijná kategória: KUCHÁR ocineroCOCINEROCOcociProfesional…………………………………………………………………………………..…………………….** | **Dĺžka trvania pracovnej zmluvy** | **Na dobu neurčitú.** |
|  |
| **Plat** | **17.986,00 EUR** |
|  |
| **Náplň práce** | **Kuchár/ka. Príprava, zhotovovanie a zabezpečovanie denných aj príležitostných menu, recepcií, atď., ako aj všetky úlohy súvisiace s danou profesijnou kategóriou, ktoré určí vedúci misie.** |
|  |
| **Počet pracovných miest** | **1** |

**PRÍLOHA II**

**POPIS VÝBEROVÉHO KONANIA**

Výberové konanie bude mať dve časti: teoreticko-praktickú skúšku a hodnotenie profesijnej praxe. Nasleduje podrobný popis:

**TEORETICKO-PRAKTICKÁ SKÚŠKA:**

Bude spočívať v nasledovnej eliminačnej skúške:

1. **Praktická skúška,** pozostávajúca z vyriešenia praktickej úlohy súvisiacej s náplňou práce uvedenej v Prílohe I výberového konania. Skúška bude manuálna.

Hodnotenie bude od 0 do 10 bodov, pričom na postup do ďalšieho kola je nutné získať minimálne 5 bodov.

**Maximálny počet bodov v teoreticko-praktickej časti je 10. Minimálny počet bodov v teoreticko-praktickej časti je 5.**

**PROFESIJNÁ ČASŤ:**

Hodnotiť sa budú len uchádzači, ktorí úspešne absolvovali teoreticko-praktickú skúšku.

Maximálny počet bodov za profesijnú časť je 6 bodov.

Bude spočívať v nasledovnej skúške:

**A. Hodnotenie pracovných skúseností, vzdelania a zručností**

Hodnotia sa nasledovné skúsenosti, vzdelanie a zručnosti uchádzača, platné ku dňu ukončenia lehoty podania žiadostí:

**1. Pracovné skúsenosti**: Hodnotí sa prax v rovnakých alebo podobných pracovných kategóriách, ktorá je doložená dokumentmi.

Maximálny počet: 4 body.

Spôsob bodovania: 0,4 bodu za každý ukončený mesiac praxe.

Pri hodnotení pracovných skúseností sa budú bodovo hodnotiť rovnako pracovné miesta v štátnej správe ako v súkromnej firme.

**2. Vzdelanie a zručnosti:**

Hodnotia sa kurzy súvisiace s pracovným miestom, vzdelanie a iné znalosti užitočné pre pracovné miesto.

Maximálny počet: 1,5 bodov.

**B.** **Pracovný pohovor:** uskutoční sa formou osobného pohovoru, zameraného na overenie zručností a pracovných skúseností, ktoré uchádzač uviedol v prihláške, ako aj kvalifikácie na vykonávanie pracovnej pozície.

Maximálny počet: 0,5 bodov.

Hodnotenie profesijnej časti bude súčtom bodov získaných za každú časť profesijnej časti a za pracovný pohovor.

Výsledné ohodnotenie bude súčtom bodov získaných za teoreticko-praktickú skúšku a profesijnú časť.

V prípade nerozhodného výsledku sa poradie učí podľa:

1. Najvyššieho počtu bodov v teoreticko-praktickej skúške.
2. Najvyššieho počtu bodov v prvej časti skúšky.
3. Najvyššieho počtu bodov v ohodnotení pracovných skúseností.
4. Paragrafu 60 „Práca rodinných príslušníkov v zahraničí“, bod 2 zákona 2/2014 z 25. marca, o Činnosti a zahraničnej štátnej službe.

V prípade kandidátov s telesným postihnutím budú prijaté opatrenia, aby títo kandidáti mali pri realizácii skúšok rovnaké podmienky, ako ostatní uchádzači. V tomto zmysle pre uchádzačov s telesným postihnutím, ktorí to uviedli v prihláške, budú vytvorené príslušné podmienky, podľa časových a priestorových možností úradu.

**PRÍLOHA III**

**PRIHLÁŠKA NA ÚČASŤ VO VÝBEROVOM KONANÍ ZAMESTNANCA NA TRVALÝ PRACOVNÝ POMER NA ŠPANIELSKOM VEĽVYSLANECTVE V BRATISLAVE V KATEGÓRII KUCHÁR**

OSOBNÉ ÚDAJE

|  |
| --- |
| PRIEZVISKO ........................................................................................................................................................  MENO ................................................................................................................................................................  OP / PAS Č. ........................................................................................................................................................  ADRESA (ulica, námestie, etc.) .........................................................................................................................  Č. .............................. BYT Č. ............................ MIESTO .................................................................................  KRAJINA ....................... TELEFÓN a/alebo E-MAIL .......................................................................................  DÁTUM NARODENIA ..................................................................................................................................  KRAJINA NARODENIA ................................ NÁRODNOSŤ ...........................................................................  ZDRAVOTNÉ POSTIHNUTIE ............ POŽADOVANÉ PRISPÔSOBENIE ................................................... |

PROFESIJNÉ ÚDAJE

|  |
| --- |
| Aktuálne pracovné miesto (kategória, dĺžka zamestnania, zamestnávateľ, sídlo zamestn.): |

DOSIAHNUTÉ VZDELANIE

|  |
| --- |
|  |

PRACOVNÉ SKÚSENOSTI

|  |  |  |
| --- | --- | --- |
| Pracovné skúsenosti v rovnakej kategórii | | |
| Názov pracovnej pozície | Firma alebo verejná organizácia | Dĺžka zamestnania (v mesiacoch, dňoch, rokoch) |
|  |  |  |
|  |  |  |
|  |  |  |
| Pracovné skúsenosti v podobnej kategórii | | |
| Názov pracovnej pozície | Firma alebo verejná organizácia | Dĺžka zamestnania (v mesiacoch, dňoch, rokoch) |
|  |  |  |
|  |  |  |
|  |  |  |

VZDELANIE A ZRUČNOSTI

|  |
| --- |
| Iné dosiahnuté tituly alebo špecializácie |
|  |
|  |
| (Kurzy, semináre a iné znalosti užitočné pre ponúkanú prac. pozíciu) |
|  |
|  |

DOLOŽKA O OCHRANE OSOBNÝCH ÚDAJOV

V súlade s Ústavným zákonom 3/2018 z 5. decembra o ochrane osobných údajov a nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov vás informujeme, že vaše osobné údaje budú spracovávané úradom, ktorý je uvedený vo výberovom konaní, a to výlučne na uvedené účely. Právo na prístup, opravu, odstránenie, obmedzenie alebo namietnutie údajov si môžete uplatniť v uvedenom úrade. Spracovanie vašich údajov, ako aj váš súhlas, sú potrebné na splnenie zákonných povinností. Zároveň vás informujeme, že príjemcom vašich osobných údajov bude výlučne španielska verejná správa. Údaje nebudú poskytnuté tretím osobám, s výnimkou prípadu právnej povinnosti, a nebudú postúpené ani tretím krajinám či medzinárodným organizáciám. Podrobné informácie o ochrane osobných údajov nájdete na webovej stránke veľvyslanectva.

V.................................., dňa.........................................

(podpis)

EMBAJADA DE ESPAÑA

Prepoštská 10

811 01 BRATISLAVA

# 

# PRÍLOHA IV

**VÝBEROVÁ KOMISIA**

PREDSEDNÍČKA:

**riadna členka:** Lorea Arribalzaga Ceballos (veľvyslankyňa, kariérna diplomatka)

**náhradníčka:** Gloria Avendaño Layunta (hospodárka, štátna zamestnankyňa)

TAJOMNÍČKA:

**riadna členka** Rocío Vázquez Mourín (sekretárka, štátna zamestnankyňa)

**náhradníčka:** Jana Chudik (administratívna pracovníčka)

PRÍSEDIACA:

**riadna členka:** Iveta Čeriová (služobný personál)

**náhradník** Katarína Zubácka (administratívna pracovníčka)